**Д О К У М Е Н Т А Ц И Я**

**за обществена поръчка с предмет:**

**Доставка на автомобили нови и втора употреба за нуждите на Община Русе и нейните второстепенни разпоредители по 12 обособени позиции:**

**Обособена позиция 1 - Специализиран автомобил катафалка - втора употреба - 1 брой;**

**Обособена позиция 2 - Товарен автомобил- самосвал - втора употреба - 1 брой;**

**Обособена позиция 3 - Пътнически микробус- нов - 1 брой;**

**Обособена позиция 4 - Лекотоварен автомобил- нов - 1 брой;**

**Обособена позиция 5 - Пътнически микробус- втора употреба - 1 брой;**

**Обособена позиция 6 - Високопроходим автомобил 4х4- нов- 1 брой;**

**Обособена позиция 7 - Високопроходим автомобил 4х4- втора употреба- 1 брой**

**Обособена позиция 8 - Комбиниран багер- товарач - нов - 1 брой;**

**Обособена позиция 9 - Товарен автомобил бордови - втора употреба - 1 брой;**

**Обособена позиция 10 - Товарен автомобил самосвал- втора употреба- 1 брой;**

**Обособена позиция 11 - Товарен автомобил самосвал - втора употреба - 1 брой;**

**Обособена позиция 12 - Лекотоварен автомобил- втора употреба- 1 брой**

**I. ВЪЗЛОЖИТЕЛ**

Възложител на настоящата обществена поръчка е Пламен Стоилов – кмет на Община Русе. Възложителят открива настоящата процедура за възлагане на обществена поръчка на основание чл. 73, ал. 1, във връзка с чл. 20, ал. 1, т. 1, буква б) от Закона за обществените поръчки (ЗОП).

**II. ОБЕКТ И ПРЕДМЕТ НА ОБЩЕСТВЕНАТА ПОРЪЧКА**

Обект на настоящата обществена поръчка е доставка.

Естеството и обема на дейностите, предмет на възлагане, както и изискванията за изпълнение на поръчката са подробно представени в техническите спецификации на възложителя.

Условията, при които ще се реализира предметът на поръчката, правата и задълженията на страните, са подробно разписани в проекто-договора за възлагане на обществената поръчка.

**III. ПРОГНОЗНА СТОЙНОСТ НА ПОРЪЧКАТА. СРОК НА ДОГОВОРА** Прогнозната стойност на поръчката е 444000,00 лв. с вкл. ДДС или 370000,00 без включен ДДС.

Прогнозни стойности по отделните позиции:

|  |  |  |
| --- | --- | --- |
| за позиция 1 | 50 000 |  с ДДС или 41666,67 без ДДС |
| за позиция 2 | 20 000 |  с ДДС или 16666,67 без ДДС |
| за позиция 3 | 48 000 |  с ДДС или 40000,00 без ДДС |
| за позиция 4 | 18 000 |  с ДДС или 15000,00 без ДДС |
| за позиция 5 | 30 000 |  с ДДС или 25000,00 без ДДС |
| за позиция 6 | 21 000 |  с ДДС или 17500,00 без ДДС |
| за позиция 7 | 35 000 |  с ДДС или 29166,66 без ДДС |
| за позиция 8 | 140 000 |  с ДДС или 116666,67 без ДДС |
| за позиция 9 | 18 000 |  с ДДС или 15000,00 без ДДС |
| за позиция 10 | 20 000 |  с ДДС или 16666,67 без ДДС |
| за позиция 11 | 30 000 |  с ДДС или 25000,00 без ДДС |
| за позиция 12 | 14 000 |  с ДДС или 11666,66 без ДДС |

**IV. ФИНАНСИРАНЕ НА ПОРЪЧКАТА** **И** **НАЛИЧИЕ И РАЗМЕР НА УТВЪРДЕН БЮДЖЕТЕН КРЕДИТ.**

Финансирането на поръчката е от бюджета на Община Русе и бюджетите на второстепенните разпоредители с бюджетни средства, за които е предназначена техниката.

**V. ИЗИСКВАНИЯ КЪМ КАНДИДАТИТЕ. КРИТЕРИИ ЗА ПОДБОР И МОТИВИ ЗА ОПРЕДЕЛЯНЕТО ИМ:**

1 .Приложимо за всички обособени позиции

Опит при изпълнение на подобни доставки, минимум една сходна доставка. Доказва се със списък на доставките еднакви или сходни с предмета на поръчката изпълнени през последните три години считано от датата на подаване на офертата.

Под еднакви и ли сходни да се има предвид:

За позиции 1, 3, 4, 5, 6, 7 и 12 доставка на лек автомобил и/или специализиран, и/или лекотоварен и/или пътнически и/или високопроходим автомобил.

За позиции № 2, 9, 10 и 11 доставка на товарен автомобил.

За позиции № 8 доставка на багер.

*\*При подаване на оферта, информацията относно изискването се посочва от участника в ЕЕДОП, в съответствие с указанията за попълването му, приложени към настоящата документация.*

*Съгласно чл. 67, ал. 5 от ЗОП, Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.*

*В тези случаи, както и при сключване на договор за изпълнение на поръчката, съответствието с изискването за всяка обособена позиция се доказва с представянето на доказателства.*

Прилагане на критериите за подбор при използване на подизпълнители и при участие на обединение, което не е юридическо лице:

Съгласно чл. 66, ал. 2 от ЗОП, когато участник предвижда използването на подизпълнители, те трябва да отговарят на критериите за подбор съобразно вида и дела от поръчката, който ще изпълняват.

При участие на обединение, което не е юридическо лице, критериите за подбор се прилагат съобразно чл. 59, ал. 6 от ЗОП.

**VI. НАЧИН ЗА ОБРАЗУВАНЕ НА ПРЕДЛАГАНАТА ЦЕНА И НАЧИН НА ПЛАЩАНЕ**

1 .Приложимо за всички обособени позиции

Единична цена за всеки автомобил и/или специализирана машина и обща цена

Плащането на цената се извършва с платежно нареждане по банкова сметка на изпълнителя в срок до 30 /тридесет/ дни от датата на доставката.

Плащанията се извършват след подписване на приемо-предавателен протокол за доставените автомобили и/или специализирана машина и предоставена оригинална фактура на Община Русе или съответният второстепенен разпоредител

**VII. УСЛОВИЯ ЗА УЧАСТИЕ**

Участник в процедура за възлагане на обществена поръчка може да бъде всяко лице по чл. 10, ал. 1 ЗОП.

Оферта за участие в настоящата процедура за възлагане на обществена поръчка могат да подават всички заинтересовани лица по смисъла на § 2, т. 14 от ДР на ЗОП.

Всеки участник в обществената поръчка има право да представи само една оферта. Офертата се изготвя на български език.

Не се разрешава представяне на варианти в офертите.

Едно физическо или юридическо лице може да участва само в едно обединение.

Лице, което участва в обединение или е дало съгласие да бъде подизпълнител на друг участник, не може да подава самостоятелна оферта.

Свързани лица по смисъла на § 2, т. 45 от ДР на ЗОП не могат да бъдат самостоятелни участници в поръчката (чл. 101, ал. 11 от ЗОП).

Клон на чуждестранно лице може да е самостоятелен участник в процедурата, ако може самостоятелно да подава оферти и да сключва договори съгласно законодателството на държавата, в която е установен.

При изготвяне на офертата си всеки участник трябва да се придържа точно към обявените от възложителя условия.

За да бъде допуснат до участие в поръчката, участникът трябва да отговаря на предварително обявените условия и да представи всички изискуеми документи, изготвени съгласно условията на ЗОП и на настоящата документация.

**Възложителят отстранява от участие в процедурата участник:**

1. **За когото са налице основания по чл. 54, ал. 1 от ЗОП,** възникнали преди или по време на процедурата. Изискването се прилага и когато участник в процедурата е обединение от физически и/или юридически лица и за член на обединението е налице някое от посочените основания;
2. **За когото са налице основания по чл. 107 от ЗОП;**
3. **Който няма право да участва в обществени поръчки** на основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮДРКЛТДС), освен когато не са налице условията по чл. 4 от закона.

**Основанията за отстраняване са прилагат и за подизпълнителите и за третите лица.**

Основанията по чл. 54, ал. 1, т. 1, 2 и 7 се прилагат за лицата по чл. 40 от Правилника за прилагане на Закона за обществените поръчки (ППЗОП).

Участниците са длъжни да уведомят писмено възложителя в 3-дневен срок от настъпване на обстоятелство по чл. 54, ал. 1 и чл. 101, ал. 11 от ЗОП.

Когато за участник е налице някое от основанията по чл. 54, ал. 1 и преди подаването на офертата, той е предприел мерки за доказване на надеждност по чл. 56 ЗОП, тези мерки се описват в еЕЕДОП, а като доказателства за надеждността на участника се представят следните документи:

1. по отношение на обстоятелството по чл. 56, ал. 1, т. 1 и 2 ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;
2. по отношение на обстоятелството по чл. 56, ал. 1, т. 3 ЗОП - документ от съответния компетентен орган за потвърждение на описаните обстоятелства.

**VІІІ. СЪДЪРЖАНИЕ НА ОФЕРТАТА**

За участие в процедурата участниците подават оферта. Офертата трябва да бъде изготвена в съответствие с изискванията на ЗОП и настоящите указания и да съдържа следните документи:

1. **Единен европейски документ за обществени поръчки (ЕЕДОП) в електронен вид - еЕЕДОП** в съответствие с изискванията на закона и условията на възложителя **-** по образеца, предоставен към документацията.
2. Когато е приложимо – заверено копие на документи за доказване на предприетите мерки за надеждност в съответствие с чл. 45, ал. 2 ППЗОП, във връзка с чл. 56, ал. 1 ЗОП;
3. При участие на обединение, което не е юридическо лице - заверено копие от документ/и, от който да е видно правното основание за създаване на обединението. В документа следва да е определен партньор, който да представлява обединението за целите на обществената поръчка, както и да е уговорена солидарна отговорност, когато такава не е предвидена съгласно приложимото законодателство. В документа трябва да е посочена и следната информация:
* правата и задълженията на участниците в обединението;
* дейностите, които ще изпълнява всеки член на обединението.

**4. Техническо предложение** – по образец. Когато лицето, което подава офертата, не е законният представител на участника, към техническото предложение се предоставя документ за упълномощаване *(документите, които обективират лично изявление на конкретно лице не могат да се подпишат и представят от пълномощник). Към техническото предложение, за всяка от позициите, следва да се приложат описание, актуални снимки и техническо досие на автомобила и/или специал. машина, издадено от производителя, от които да се установи съответствието на оферирания модел на автомобил и/или специал.машина с изискванията на възложителя.*

*Всеки от доставените автомобили и/или специализирани машини трябва да бъде окомплектован*

*съгл. чл.139, ал.2 от Закона за движение по пътищата, пълноразмерна резервна гума, крик и*

*комбиниран ключ за гуми, да се придружава от необходимите за регистрацията му документи.*

*Участникът трябва да предложи срок за гаранционна поддръжка на автомобилите и/или*

*специализираната машина, както следва: За обособена позиция 1: минимум 3 /три/ месеца или 3000 /три хиляди/ километра пробег /което събитие настъпи по-рано/, считано от датата на доставяне на автомобилът до мястото на изпълнение За обособена позиция 2: минимум 3 /три/ месеца или 3000 /три хиляди/ километра пробег /което събитие настъпи по-рано/, считано от датата на доставяне на автомобилът до мястото на изпълнение За обособена позиция 3: минимум 3 /три/ години гаранционен срок на абтомобила, дадена от завода-производител, чрез гаранционна карта, издадена от производителя*

*За обособена позиция 4: минимум 3 /три/ години гаранционен срок на абтомобила, дадена от завода-производител, чрез гаранционна карта, издадена от производителя*

*За обособена позиция 5 : минимум 3 /три/ месеца или 3000 /три хиляди/ километра пробег /което събитие настъпи по-рано/, считано от датата на доставяне на автомобила до мястото на изпълнение За обособена позиция 6: минимум 1 /една/ година гаранционен срок на машината,*

*дадена от завода- производител, чрез гаранционна карта, издадена от производителя*

*За обособена позиция 7 - минимум 3 /три/ месеца или 3000 /три хиляди/ километра пробег /което събитие настъпи по-рано/, считано от датата на доставяне на автомобила до мястото на изпълнение За обособена позиция 8 - минимум 5 /пет/ години гаранционен срок на машината,*

*дадена от завода- производител, чрез гаранционна карта, издадена от производителя*

*За обособена позиция 9 - минимум 3 /три/ месеца или 3000 /три хиляди/ километра пробег /което събитие настъпи по-рано/, считано от датата на доставяне на автомобила до мястото на изпълнение За обособена позиция 10 - минимум 3 /три/ месеца или 3000 /три хиляди/ километра пробег /което събитие настъпи по-рано/, считано от датата на доставяне на автомобила до мястото на изпълнение За обособена позиция 11 - минимум 3 /три/ месеца или 3000 /три хиляди/ километра пробег /което събитие настъпи по-рано/, считано от датата на доставяне на автомобила до мястото на изпълнение За обособена позиция 12 - минимум 3 /три/ месеца или 3000 /три хиляди/ километра пробег /което събитие настъпи по-рано/, считано от датата на доставяне на автомобила до мястото на изпълнение*

1. **Ценово предложение -** по образец. Всяко ценово предложение на поръчката се представя в отделен запечатан непрозрачен плик с надпис „Предлагани ценови параметри“.
2. **Опис** на представените документи.

**Окомплектоване и представяне:**

Съгласно чл. 47 от ППЗОП, офертата се представя в запечатана непрозрачна опаковка, от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя в обявлението за обществена поръчка.

Върху опаковката се посочват: наименованието на участника, включително участниците в обединението, когато е приложимо; адрес за кореспонденция, телефон, електронен адрес и по възможност факс; наименованието на обществената поръчката.

Всички документи от офертата се окомплектоват в опаковката, а ценовото предложение се поставя допълнително в запечатан непрозрачен плик с надпис

„Предлагани ценови параметри“.

Важно: Когато участник подава оферта за повече от една обособена позиция, в опаковката по чл.47, ал.2 от ППЗОП за всяка от позициите се представят поотделно комплектувани документи по чл. 39, ал. 3, т. 1 от ППЗОП и отделни непрозрачни пликове с надпис „Предлагани ценови параметри", с посочване на позицията, за която се отнасят.

Офертата следва да бъде представена на адреса, посочен в обявлението за обществена поръка преди часа и датата, посочени като краен срок за представяне на оферти. До изтичане на срока за подаване на оферти всеки участник в процедурата може да промени, допълни или да оттегли офертата си.

Съгласно чл. 48, ал. 3 от ППЗОП, оферти, които са представени след изтичане на крайния срок за получаване или са в незапечатана опаковка или в опаковка с нарушена цялост, няма да бъдат приемани от възложителя.

Указания за подготовка на еЕЕДОП:

1. Същност на ЕЕДОП:

Единният европейски документ на обществени поръчки (ЕЕДОП) представлява лична декларация, чрез която се декларират обстоятелствата, свързани с личното състояние и с критериите за подбор като се предоставя съответната информация, изисквана от възложителя. В документа се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която подателят на документа е установен, са длъжни да предоставят информация.

1. Податели на еЕЕДОП:

еЕЕДОП се предоставя от физическите лица, представляващи всеки икономически оператор - участник, подизпълнител, трето лице, член на обединение. Конкретните физически лица, от които се изисква да декларират данни в еЕЕДОП се определят в зависимост от формата на икономическия оператор (вида на дружеството) и са подробно разписани в чл. 40 от ППЗОП.

1. Образец на еЕЕДОП:

ЕЕДОП в електронен вид се представя по стандартен образец, утвърден с Регламент заизпълнение (ЕС) 2016/7 на Комисията от 05.01.2016 г. За подготовката на еЕЕДОП може да бъде използван някой от следните способи:

Чрез попълване и цифрово подписан образец на ЕЕДОП, предоставен към документацията на обществената поръчка, който е съобразен с конкретните изисквания на настоящата процедура и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

Чрез попълване и цифрово подписан стандартен образец на ЕЕДОП, който е публикуван и може да бъде изтеглен свободно от Портала за обществени поръчки на АОП и приложен на подходящ оптичен носител към пакета документи за участие в процедурата. Форматът, в който се предоставя документът не следва да позволява редактиране на неговото съдържание.

Чрез използване на ЕЕДОП, който вече е бил използван при предходна процедура за обществена поръчка, при условие, че е осигурен пряк и неограничен достъп по електронен път до вече изготвен и подписан електронно ЕЕДОП, като в този случай в офертата се представя декларация, с която се потвърждава актуалността на данните и автентичността на подписите в публикувания ЕЕДОП и се посочва адресът, на който е осигурен достъп до документа.

4. Попълване на еЕЕДОП:

Данните, които се попълват в еЕЕДОП зависят от формата на участие и обстоятелствата, свързани с конкретния подател на документа.

С настоящото се представят общи указания за информацията, която се попълва в конкретните раздели, съобразно условията на настоящата обществена поръчка.

4.1.Попълване на Част І: Информация за процедурата за възлагане на обществена поръчка и за възлагащия орган или възложителя: В тази част се съдържа идентифицираща информация за процедурата за възлагане на обществена поръчка. Когато се използва образецът, предоставен към документацията на обществената поръчка, информацията е предварително попълнена и не е необходимо да бъде попълвана от подателя.

* 1. Попълване на Част II: Информация за икономическия оператор: Раздел А е задължителен за попълване от всеки икономически оператор – участник, подизпълнител, член на обединение.

В него се попълват идентификационни данни за икономическия оператор. Посочва се общата информация, свързана с вида на икономическия оператор (дали е микро-, малко или средно предприятие), формата на участие (дали участва самостоятелно или в обединение с други лица).

Раздел Б се попълва, само когато офертата се подава от упълномощено лице, а не от законен представител на икономическия оператор. Следва да се има предвид, че възможността за използване на пълномощник не може да се използва за деклариране на обстоятелствата, свързани с личното състояние.

Раздел В не следва да се попълва, предвид условията на настоящата поръчка, а именно: поради липсата на критерии за подбор, които се отнасят до Технически и професионални способности.

Раздел Г се попълва от участникът, само когато предвижда да използва подизпълнител при изпълнение предмета на поръчката.

* 1. Попълване на Част III: Основания за изключване:

Част ІІІ е задължителна за попълване от всеки икономически оператор – участник, подизпълнител, член на обединение.

В тази част се декларират обстоятелствата, свързани с личното състояние на физическите лица, представляващи всеки икономически оператор (участник, подизпълнител, член на обединение).

В Раздел А се декларират част от обстоятелствата по чл. 54, ал. 1, т. 1 и т. 2 от ЗОП.

В Раздел Б се декларира обстоятелството по чл. 54, ал. 1, т. 3 от ЗОП.

В Раздел В се декларират част от обстоятелствата по чл. 54, ал. 1, т. 4 –7от ЗОП. В Раздел Г се предоставя информация за специфичните национални основания за отстраняване, които включват: част от обстоятелствата по чл. 54, ал. 1, т. 1 от ЗОП, и

по - конкретно: информация относно присъди за престъпления по чл. 194, 208, чл. 213а –217, чл. 219–252 и чл. 254а–260 от НК; обстоятелствата по чл. 3, т. 8 от ЗИФОДРЮПДРСТЛТДС; Когато за лицето, подател на еЕЕДОП не са налице изброените специфични национални основания за отстраняване в Част ІІІ, раздел Г от еЕЕДОП се отбелязва „не“ без да е необходимо допълнително изброяване на обстоятелствата. (В случай, че по своя инициатива подателят на еЕЕДОП реши за изброява основанията, то изброяването следва да бъде изчерпателно.)

Ако за лицето подател на еЕЕДОП е налице едно или повече от специфичните национални основания за отстраняване, то в Част ІІІ, раздел Г от еЕЕДОП се отбелязва „да“. В този случай следва да бъде попълнена информация за конкретните обстоятелства, както и информацията в следващото поле, свързана с предприетите мерки за надеждност по смисъла на чл. 56, ал. 1 от ЗОП, както и да бъдат приложени съответните доказателства по чл. 45, ал. 2 от ППЗОП.

* 1. Част IV: Критерии за подбор

Участникът попълва раздел А, предвид условията на настоящата процедура за възлагане на обществената поръчка.

* 1. Част V: Намаляване на броя на квалифицираните кандидати:

Тази част не е необходимо да се попълва, предвид условията на настоящата процедура за възлагане на обществената поръчка.

* 1. Попълване на Част VI: Заключителни положения:

В тази заключителната част на документа икономическият оператор декларира, че посочената информация е вярна и точна и е представена с ясното разбиране на последствията при представяне на неверни данни. Икономическият оператор следва да даде своето официално съгласие, при поискване от Община Русе да предостави достъп до документите, подкрепящи информацията декларирана във еЕЕДОП, за целите на настоящата обществена поръчка. Задължително е да се посочи дата, място и да се постави подпис на подателя на документа.

**Подготовка на ЕЕДОП чрез системата за електронен ЕЕДОП:**

Електронен ЕЕДОП (еЕЕДОП) се подготвя чрез използване на осигурената от Европейската Комисия безплатна услуга – информационна система за eЕЕДОП. Системата дава възможност за попълване на образец онлайн, след което същият може да бъде изтеглен, подписан електронно и приложен към офертата. Системата дава възможност и за повторно използване на вече генериран еЕЕДОП. Системата може да се достъпи чрез Портала за обществени поръчки, секция РОП и е-услуги/ Електронни услуги на Европейската комисия, както и директно на адрес: <https://ec.europa.eu/tools/espd>

Към настоящата документация се предоставя електронен образец на ЕЕДОП (еЕЕДОП) - файл, който е предназначен за използване в електронната система за еЕЕДОП.

За да попълните предоставения образец на еЕЕДОП е необходимо да преминете през следните стъпки:

**а:** Изтеглете приложеният към документацията файл - "espd-request.xml" и го съхранете на компютъра си.

**б:** Отворете интернет страницата на системата за еЕЕДОП и изберете български

език.

**в:** В долната част на отворилата се страницата под въпроса "Вие сте ?" маркирайте "Икономически оператор"

**г:** В новопоявилото се поле "Искате да:" маркирайте "Заредите файл ЕЕДОП"

**д:** В новопоялвилото се поле "Качите документ" натиснете бутона "Избор на файл", след което намерете и изберете файла, който запазихте на компютъра си в стъпка „а“.

**е:** В новопоявилото се поле изберете мястото на дейност на вашето предприятие и натиснете бутона "Напред"

**ж:** Ще се зареди еЕЕДОП, който можете да започнете да попълвате онлайн. След попълване на всеки раздел се преминава към следващия чрез натискане на бутона "Напред". Когато попълните целия документ, на последната му страница ще се появи бутон "Преглед", чрез натискането на който се зарежда целят попълнен еЕЕДОП.

**з:** След като се е заредил целият еЕЕДОП, в края на документа се появява бутон "Изтегляне като", чрез натискането на който се появяват опциите за изтегляне на документа. Препоръчително е да съхраните и двата формата на компютъра си, за да можете да се възползвате от повторно редактиране на документа.

**и:** Изтегления \*.pdf файл се подписва електронно от всички задължени лица и се предоставя към документите за участие в процедурата.

**Представяне на ЕЕДОП в електронен вид:**

Друга възможност за предоставяне е чрез осигурен достъп по електронен път до изготвения и подписан електронно ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите.

В случаите когато ЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията в PDF формат.

Неспазването на описаните изисквания е основание за отстраняване от процедурата.

5. Указания за подготовка на Техническо предложение: Образецът на техническо предложение е предоставен от възложителя към документацията за обществената поръчка и е изготвен при спазване изискванията на чл. 39, ал. 3, т. 1 от ППЗОП. Не се допускат промени по условията на образеца.

Към техническото предложение, всеки участник прилага описание, актуални снимки и техническо досие на автомобила и/или специал. машина, издадено от производителя, от които да се установи съответствието на оферирания модел на автомобил и/или специал. машина с изискванията на Възложителя по всеки един пункт от техническата спецификация.

Гаранционния срок и/или пробег, който се предлага следва да е съобразен с минимално изискуемия от страна на Възложителя.

 Неспазването на описаните изисквания е основание за отстраняване от процедурата.

6. Указания за подготовка на Ценово предложение:

Образецът на ценово предложение, към документацията за обществената поръчка, е изготвен при спазване изискванията на чл. 39, ал. 3, т. 2 от ППЗОП. Не се допускат промени по условията на образеца.

В ценовото предложение, предлаганата цена следва да бъде единична цена за всеки автомобил и/или специализирана машина с и без включен ДДС.

Посочените цени трябва да бъдат съобразени с дейностите, посочени в техническите спецификации и с прогнозната стойност на съответната позиция.

Неспазването на описаните изисквания е основание за отстраняване от процедурата.

**IX. ДОКУМЕНТАЦИЯ ЗА ОБЩЕСТВЕНАТА ПОРЪЧКА. ОБМЕН НА ИНФОРМАЦИЯ**

Документацията за обществената поръчка е публикувана в Профила на купувача на възложителя в съответствие с изискванията на чл. 32 ЗОП, като е създадена електронна преписка на поръчката.

В електронната преписка на поръчката възложителят ще публикува всички съобщения до участниците, разяснения по условията на процедурата и други документи в съответствие с чл. 42 ЗОП. С публикуването на документите на профила на купувача се приема, че заинтересованите лица и/или участниците са уведомени относно отразените в тях обстоятелства, освен ако друго не е предвидено в ЗОП.

Обменът на информация по повод и във връзка с настоящата обществена поръчка е в писмен вид, като се използват електронни средства за комуникация, пощенска или друга подходяща куриерска услуга или комбинация от тях и електронни средства.

 **X. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ. КРИТЕРИЙ ЗА ОЦЕНКА НА ОФЕРТИТЕ**

След изтичане на срока за получаване на оферти, възложителят със заповед назначава комисия по чл. 103, ал. 1 ЗОП.

При разглеждане на офертите комисията прилага реда на чл. 72 ЗОП. На всеки етап от процедурата комисията може:

- на основание чл. 54, ал. 13 ППЗОП във връзка с чл. 104, ал. 5 ЗОП, при необходимост да иска разяснения или допълнителни доказателства за данни, заявени от участниците, и/или да проверява заявените данни, включително чрез изискване на информация от други органи и лица;

- на основание чл. 67, ал. 5 ЗОП, когато е необходимо за законосъобразното провеждане на процедурата, да изисква от участниците по всяко време да представят всички или част от документите, чрез които се доказва информацията, посочена в еЕЕДОП.

Отварянето на офертите ще се извърши на датата и мястото, съгласно обявлението на публично заседание, на което могат да присъстват лицата по чл. 54, ал. 2 от ППЗОП - участниците в процедурата или техни упълномощени представители, както и представители на средствата за масово осведомяване.

При промяна в датата, часа или мястото за отваряне на офертите участниците се уведомяват чрез профила на купувача най-малко 48 часа преди новоопределения час.

Датата, часа и мястото на отваряне на ценовите предложения ще бъдат обявени чрез съобщение в профила на купувача не по-късно от два работни дни преди датата на отваряне. На отварянето могат да присъстват лицата по чл. 54, ал. 2 от ППЗОП.

Критерият за възлагане на обществената поръчка е Икономически най-изгодната оферта въз основа на: „най-ниска цена“;

**ХI. ОПРЕДЕЛЯНЕ НА ИЗПЪЛНИТЕЛ. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА. ГАРАНЦИЯ ЗА ИЗПЪЛНЕНИЕ**

След приключване работата на комисията по чл. 103 ЗОП и в 10-дневен срок от утвърждаване на доклада по чл. 103, ал. 3 ЗОП, възложителят издава мотивирано решение по чл. 108 ЗОП.

Възложителят сключва писмен договор за обществена поръчка с определения за изпълнител участник, при условие че при подписване на договора определеният изпълнител:

1. изпълни задължението по чл. 67, ал. 6 от ЗОП - да предостави актуални документи, удостоверяващи липсата на основанията за отстраняване от процедурата. Документите се представят и за подизпълнителите и третите лица, ако има такива. За доказване на липсата на основания за отстраняване участникът, избран за изпълнител, представя документите по чл. 58, ал. 1 ЗОП.

1. представи определената гаранция за обезпечаване изпълнението на договора. Гаранцията за изпълнение на договора е в размер на 3 % от стойността без ДДС. При представяне на гаранция за изпълнение по чл. 111, ал. 5, т. 2 ЗОП (банкова гаранция), в нея трябва да бъде изрично записано, че е безусловна и неотменима и че е в полза на възложителя.

При представяне на гаранция за изпълнение по чл. 111, ал. 5, т. 3 ЗОП (застраховка, която обезпечава изпълнението чрез покритие на отговорността на изпълнителя), застрахователната сума трябва да е равна на сумата на определената гаранция, а застрахователната премия да е платена еднократно. Застраховката трябва да е за конкретния договор и в полза на възложителя.

При представяне на гаранция за изпълнение по чл. 111, ал. 5, т. 2 или 3 от ЗОП, срокът на валидност и условията за освобождаването/усвояването на гаранцията следва да бъдат съобразени със срока на действие и условията на проекта на договор. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

1. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

Възложителят не сключва договор, когато участникът, класиран на първо място:

1. откаже да сключи договор;
2. не изпълни някое от гореизброените условия;
3. не докаже, че не са налице основания за отстраняване от процедурата.

В тези случаи възложителят може да измени влязлото в сила решение в частта за определяне на изпълнител и с мотивирано решение да определи втория класиран участник за изпълнител.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Договорът се сключва в едномесечен срок след влизане в сила на решението за определяне на изпълнител или на определението, с което е допуснато предварително изпълнение на това решение, но не преди изтичане на 14-дневен срок от уведомяването на заинтересованите участници за решението за определяне на изпълнител.

**ХII. ДРУГА ИНФОРМАЦИЯ**

Участниците са длъжни да уведомяват възложителя за всички промени в декларираните обстоятелства, писмено в 3-дневен срок от настъпването на съответната промяна. Банковата сметка на Община Русе, по която може да бъде внесена гаранцията за изпълнение по чл. 111, ал. 5, т. 1 от ЗОП, е както следва:

ТБ Инвестбанк АД, Клон Русе

IBAN: BG37 IORT 7379 3300 0300 00 BIC: IORTBGSF

За неуредените в настоящата документация въпроси, се прилагат разпоредбите на Закона за обществени поръчки, Правилника за прилагане на Закона за обществените поръчки, Търговския закон, Закона за задълженията и договорите, както и приложимите национални и международни нормативни актове, съобразно предмета на поръчката.

**ХIIІ. ПРИЛОЖЕНИЯ:**

* Образец ЕЕДОП
* Образец на Техническо предложение
* Образец на Ценово предложение
* Техническа спецификация
* Методика за оценка
* Проект на договор

*\*При противоречие в записите на отделните документи от документацията, валидни са записите в документа с по-висок приоритет, като приоритетите на документите са в следната последователност:*

*1. Решение за откриване на обществена поръчка*

*2. Обявление за обществената поръчка*

*3. Технически спецификации*

*4. Указания за участие и подготовка на офертата*

*5. Проект на договор*

*6. Образци*

*Документът с най-висок приоритет е посочен на първо място.*

**ОБРАЗЕЦ № 1 – ПРИЛОЖЕН ОТДЕЛНО ЕЕДОП /файл - espd-request.xml**/

**ОБРАЗЕЦ № 2.1-2.12**

**ТЕХНИЧЕСКО ПРЕДЛОЖЕНИЕ ЗА ИЗПЪЛНЕНИЕ**

**на позиция № ………**

от .......................................................................................................................................................

*(наименование на участника*)

и подписано.....................................................................................................................................

.......................................................................................................................................................

*(трите имена и ЕГН)*

в качеството му на ..................................................................................................................................

*(на длъжност)*

с ЕИК/БУЛСТАТ/ЕГН/друга индивидуализация на участника или подизпълнителя (когато е приложимо):...............................................................................................................................;

**УВАЖАЕМИ ДАМИ И ГОСПОДА,**

**1.** След запознаване с всички документи и образци от документацията за участие в процедурата, с настоящото, удостоверявам/е и потвърждавам/е, че представляваният от мен/нас участник отговаря на изискванията и условията, посочени в документацията за участие в процедура с предмет: **“Доставка на автомобили нови и втора употреба за нуждите на Община Русе и нейните второстепенни разпоредители по 12 обособени позиции“**

**2.** Декларирам/е, че съм/сме запознат/и с проекта на договора за възлагане на обществената поръчка, приемам/е го без възражения и ако участникът, когото представлявам/е, бъде определен за изпълнител, ще сключа/им договора изцяло в съответствие с проекта, приложен към документацията за участие, в законоустановения срок.

3. С подаване на настоящата оферта декларирам/е, че съм/сме съгласен/ни валидността на офертата да бъде 9 (девет) месеца от крайния срок за получаване на оферти, посочен в обявлението за процедурата.

4. Предлагам/е следните гаранционни условия: ………………………………………………………………………………………………………, съобразени със изисканите от вас минимални срокове и/или км. пробег.

 **За изпълнение предмета на поръчката прилагам/е:**

 - описание, актуални снимки и техническо досие на автомобила и/или специал. машина, издадено от производителя, от които да се установи съответствието на оферирания модел на автомобил и/или специал.машина с всяко от изискванията на възложителя.;

**Дата: .............................. ПОДПИС И ПЕЧАТ: ................................**

[*име и фамилия*]

 [*качество на представляващия участника*]

**ОБРАЗЕЦ № 3.1 - 3.12**

**ЦЕНОВО ПРЕДЛОЖЕНИЕ**

**от** .........................................................................................................................................................

*(наименование на участника*)

**и подписано от** ...................................................................................................................................

*(трите имена и ЕГН)*

**в качеството му на** ............................................................................................................................

*(на длъжност)*

с ЕИК/БУЛСТАТ/ЕГН/друга индивидуализация на участника или под изпълнителя (когато е приложимо):...............................................................................................................................;

**УВАЖАЕМИ ДАМИ И ГОСПОДА,**

**1.** С настоящото, Ви представяме нашата ценова оферта за участие в обявената от Вас обществена поръчка с предмет: “**Доставка на автомобили нови и втора употреба за нуждите на Община Русе и нейните второстепенни разпоредители по 12 обособени позиции**“,конкретно за **обособена позиция** **№ ………………..**

Общата цена за изпълнение на всички дейности от предмета на обществената поръчка в частта за цитираната по-горе позиция е: ……………………. лв. (словом…………………………………………лв.) без ДДС и ………………………. лв. (словом ………………………………лв.) с начислен ДДС.

***Забележка: Предложената цена от участниците не следва да надвишава максимално допустимата стойност по съответната обособена позиция, за която участникът подава оферта. Участник, предложил по-висока цена от обявената за максимално допустима по съответната обособена позиция, ще бъде отстранен от последващо оценяване и класиране.***

Така предложената цена включва всички разходи за изпълнение предмета на доставката.

Посочената цена включва всички разходи по изпълнение, предаване на възложителя и транспортни разходи до Община Русе – гр. Русе, пл. „Свобода“ №6, определена е при пълно съответствие с изискванията на Възложителя и не подлежи на промяна през целия срок на действие на договора.

**Известна ми е отговорността по чл. 313 от Наказателния кодекс за посочване на неверни данни.**

**Дата: .............................. ПОДПИС И ПЕЧАТ: ................................**

[*име и фамилия*]

 [*качество на представляващия участника*]

**ПРОЕКТ !!!**

**ДОГОВОР**

**№**……………..**/**………………

Днес, ………………, в гр. Русе, между:

**Община Русе,** с адрес: гр. Русе, пл. Свобода №6, ЕИК: 000530632, представлявана от Пламен Пасев Стоилов, в качеството на Кмет на Община Русе, наричана за краткост **ВЪЗЛОЖИТЕЛ**, от една страна,

и

**………………….**, със седалище и адрес на управление: ………………………………………..,

ЕИК: ………………………, представляван/а/о от ……………………………………………….., в качеството на *………………………………………*, наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112 от Закона за обществените поръчки („**ЗОП**“) и Решение № …………………. на ВЪЗЛОЖИТЕЛЯ за определяне на ИЗПЪЛНИТЕЛ, се сключи този договор за доставка по обособена позиция №……… с предмет ………………………………………………. от обществена поръчка с предмет: **Доставка на автомобили нови и втора употреба за нуждите на Община Русе и нейните второстепенни разпоредители по 12 обособени позиции.**

1. **ПРЕДМЕТ НА ДОГОВОРА**

**Член 1. Предмет**

(1.1) Възложителят възлага, а Изпълнителят приема да извърши **доставка** на ………………………………, съгласно Техническата спецификация на Възложителя, (Приложениe № 1) и Техническото предложение на Изпълнителя (Приложениe № 2), представляващи неразделна част от настоящия Договор.

(1.2) Изпълнителят се задължава да осигурява гаранционно обслужване на доставените автомобил по ал. (1.1) в рамките на гаранционния срок по алинея (4.3).

1. **ЦЕНИ И НАЧИН НА ПЛАЩАНЕ**

**Член 2. Цена**

(2.1) За изпълнението на предмета на Договора, Възложителят се задължава да заплати на Изпълнителя обща цена в размер на ………………лева без ДДС (*с думи*: ……………………..) или ………………. лева (*с думи*: ………………………..) с включен ДДС, съгласно Ценовото предложение (Приложение № 3), неразделна част от настоящия Договор.

(2.2) Посочената цена е крайна и включва всички разходи и възнаграждения на Изпълнителя за изпълнение на предмета на настоящия Договор, като но не само: разходите за придобиване, съответно прехвърляне на правото на собственост върху автомобилите на Възложителя, за доставка на автомобила, за транспортиране на автомобила до мястото за доставка, за заплащане на продуктова такса (екотакса), всички разходи за извършване на гаранционна поддръжка в срока на гаранцията (за труд, резервни части и консумативи), както и разходите за отстраняване от Изпълнителя на всички технически неизправности и повреди, възникнали не по вина на Възложителя и покрити от гаранционните условия и гаранционната отговорност на Изпълнителя.

**Член 3. Начин на плащане**

(3.1) Плащанията се извършват в български лева, с платежно нареждане по следната банкова сметка, посочена от Изпълнителя:……………………. Изпълнителят е длъжен да уведомява писмено Възложителя за всички последващи промени на банковата му сметка в срок до 3 работни дни (три р. дни), считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

 (3.2) Плащането на цената по алинея (2.1) от настоящия Договор се извършва след издадена оригинална фактура на Община Русе или съответният второстепенен разпоредител, за когото е предназначена техниката, като Възложителят заплаща 100 % (*с думи: сто процента*) от цената по алинея (2.1) в срок от 30 (*тридесет*) дни от надлежно извършване на доставката и предаване на автомобилите с Приемо-предавателния протокол по алинея (5.3), респективно по алинея (5.5), при условие че Изпълнителят е предоставил гаранция за изпълнение на Договора в размерите и при условията на член 10.

(3.3) За дата на плащането, се счита датата на заверяване на банковата сметка на Изпълнителя със съответната дължима сума.

1. **СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Член 4.Срокове и място на доставка**

(4.1)Настоящият Договор влиза в сила от датата на подписване от страните. Срокът на настоящия Договор изтича след изтичането на гаранционния срок на автомобила, предмет на Договора, посочен в алинея (4.3) и удовлетворяването на всички претенции на Възложителя, свързани с гаранционната отговорност на Изпълнителя.

(4.2) Срокът за доставката на автомобила е до 30 календарни дни, считано от датата на подписване на настоящия Договор.

(4.3) Гаранционният срок и/или км. пробег са както следва: …………., считано от предаване на автомобила.

(4.4) Мястото на доставка на автомобилите е гр. Русе

**Член 5. Условия на доставка**

(5.1) Изпълнителят се задължава да достави и предаде на Възложителя всеки автомобил или специализирана машина, предмет на доставка, окомплектован съгласно чл.139, ал.2 от Закона за движение по пътищата с пълноразмерна резервна гума, крик и комбиниран ключ за гуми и придружен от необходимите за регистрацията му документи.

(5.2) При доставката, Изпълнителят предоставя на Възложителя надлежно оформена фактура – оригинал, подписана от Изпълнителя, съдържаща основание – номер на договор.

(5.3) Доставката и предаването/получаването се удостоверява с подписване в два екземпляра на двустранен приемо-предавателен протокол(„**Приемо-предавателен протокол**“) от Страните или техни упълномощени представители, след проверка за: отсъствие на явни Несъответствия, окомплектовката на доставката и представяне на документите в съответствие с алинея(5.1) и (5.2) и съответствие с техническите характеристики, представени в Техническото предложение на Изпълнителя и Техническата спецификация на Възложителя. Приемо-предавателният протокол съдържа основанието за съставянето му (номер на договора), предмет на доставка.

(5.4) Изпълнителят уведомява Възложителя писмено в срок от 5 (пет) дни предварително за конкретната дата и час, на която ще се изпълнява доставката. При предаването, Изпълнителят осигурява на Възложителя необходимото според обстоятелствата време да го прегледа за Несъответствия, като същото не може да надвишава 5 (пет) дни.

(5.5) При констатиране на явни Несъответствия, по смисъла на алинея (5.6) на доставените автомобили, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните Несъответствия, съобразно алинея (5.6). След отстраняване на Несъответствията, Страните подписват двустранен Приемо-предавателен протокол за приемане на доставката.

(5.6) При „**Несъответствия**“ (явни или скрити дефекти, липси, недостатъци, несъответствия на автомобилите с Техническата спецификация на Възложителя и/или Техническото предложение на Изпълнителя и/или и с изискванията за окомплектовка на автомобилите и документите в съответствие с алинея (5.1) и (5.2) се прилага някой от следните варианти:

(i) Изпълнителят заменя автомобила или частта с Несъответствия с такива притежаващи характеристиките в Техническата спецификация или по-високи, само в случай че последното не води до промяна на предмета на поръчката и цената по Договора, посочена в Ценовата оферта на Изпълнителя и Несъответствието е открито преди регистрацията на автомобила в КАТ, в случаите при които се налага замяна на автомобил; или

(ii) Изпълнителят отстранява Несъответствието в срок и по ред посочени в констативния протокол и/или съобразно гаранционните условия;

(5.7) В случай че Несъответствието на доставените автомобили е толкова съществено, че прилагането на някой от вариантите по алинея (5.6) ще доведе до промяна на предмета на поръчката, или в случай че Изпълнителят забави доставката на автомобилите или отстраняването на Несъответствията с повече от 10 (*десет*) дни, от предвидения срок за доставка в алинея (4.2), съответно от срока, посочен в констативния протокол, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора. Страните се споразумяват изрично, че прилагането на варианта по алинея (5.6), точка (i), а именно – замяна на несъответстващ автомобил с нов по отношение на автомобили с Несъответствия, може да бъде извършено само до подписване на Приемо-предавателния протокол по алинея (5.3) или (5.5) и преди регистрация на автомобилите в КАТ.

(5.8) Подписването на приемо-предавателния протокол по алинея (5.3) или алинея (5.5) без забележки има силата на приемане на доставката от страна на Възложителя, освен в случаите на "скрити Несъответствия“, които не могат да бъдат установени при обикновения преглед на автомобилите или на Несъответствия, проявили се в рамките на гаранционния срок. Приемането на доставката на автомобилите с Приемо-предавателния протокол няма отношение към установените впоследствие в гаранционния срок Несъответствия, които Изпълнителят е длъжен да отстрани за своя сметка, в съответствие с гаранционните условия.

(5.9) В случаите на Несъответствия, посочени в констативния протокол по алинея (5.5), Възложителят не дължи заплащане на цената преди отстраняването им и изпълненията на останалите условия за плащане, предвидени в Договора.

(5.10) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.

**Член 6. Преминаване на собствеността и риска**

(6.1)Собствеността и риска от случайно повреждане или погиване върху автомобилите, предмет на доставка преминава от Изпълнителя върху Възложителя от датата на приемането им, вписана в Приемо-предавателния протокол по алинея(5.3), респективно по алинея (5.5).

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Член 7.**

(7.1) Изпълнителят се задължава да изпълни доставката, предмет на настоящия Договор, отговаряща на техническите параметри, представени в Техническото предложение на Изпълнителя и на Техническата спецификация на Възложителя, окомплектовани съгласно изискванията на настоящия Договор придружени със съответните документи, както и да прехвърли собствеността върху тях на Възложителя.

(7.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(7.3) Изпълнителят се задължава да подготви необходимите документи, за регистрация на автомобилите в КАТ, при условията и сроковете, посочени в този Договор и изискващи се от компетентните органи.

(7.4) Изпълнителят се задължава да извършва текуща поддръжка и сервизно обслужване на автомобилите в рамките на гаранционния срок, при условията и сроковете на този Договор, съответно при условията на гаранцията.

(7.5) Изпълнителят се задължава да отстранява за своя сметка и в договорените срокове всички Несъответствия на доставените автомобили проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на Несъответствия, както и при извършване на гаранционното обслужване да влага само оригинални резервни части, материали и консумативи.

(7.6) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(7.7) Изпълнителят се задължава да сключи договор/договори за подизпълнение с посочените в офертата му подизпълнители в срок от 7 (*седем*) дни от сключване на настоящия Договор. В срок до 3 (*три*) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

(7.8) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Член 8.**

(8.1) Възложителят се задължава да заплати общата цена по алинея(2.1) от този Договор, съгласно условията и по начина, посочен в него.

(8.2) Възложителят се задължава да приеме доставката на автомобилите, предмет на договора по реда на алинея (5.3) ако отговарят на договорените изисквания, в срок до 5 (*пет*) дни след писменото му уведомяване.

 (8.3) Възложителят има право да иска от Изпълнителя да изпълни доставката на автомобилите на посочения адрес, в срок и без отклонения от договорените изисквания.

(8.4) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(8.5) Възложителят има право на рекламация за доставените по Договора автомобили, при условията посочени в настоящия Договор.

(8.6) Възложителят има право да изисква от Изпълнителя замяната на несъответстващ с Техническите спецификации и/или дефектен автомобил само при условията на настоящия Договор и преди регистрацията му в КАТ, както и отстраняване на Несъответствия по реда и в сроковете, определени в настоящия Договор и в условията погаранцията.

(8.7) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.

(8.8) Възложителят има право да изисква от Изпълнителя да сключи и да му представи договори за подизпълнение с посочените в офертата му подизпълнители.

(8.9) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

1. **ГАРАНЦИОННА ОТГОВОРНОСТ и ГАРАНЦИОННО ОБСЛУЖВАНЕ**

**Член 9.**

(9.1) Гаранционна отговорност

(9.1.1) Изпълнителят гарантира пълната функционална годност на доставените автомобили съгласно договореното предназначение, както и съгласно Техническото предложение, Техническата спецификация и стандарти.

(9.1.2) В рамките на гаранционния срок Изпълнителят отстранява със свои сили и средства всички повреди,и/или Несъответствия на автомобилите, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.

(9.1.3) Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да осигури преглед на автомобила от свои квалифицирани представители в срок от 3 (*три*) дни , от получаване на рекламационното съобщение на Възложителя. След преглед на автомобила от квалифицирани представители на Изпълнителя се съставя констативен протокол за вида на повредата и/или Несъответствието, работите и срокът необходими за отстраняването ѝ в два еднообразни екземпляра.

(9.1.4) Изпълнителят се задължава да отстрани настъпила повреда и/или Несъответствието в срок от 15 (*петнадесет*) дни или по-кратък, считано от датата на констатирането им. При невъзможност за отстраняване на настъпила повреда и/или Несъответствие в срок от 15(*петнадесет*) дни, Изпълнителят осигурява на Възложителя оборотен автомобил от същия или подобен клас, до пълното отстраняване на повреда и/или Несъответствие, като гаранционният срок на автомобилите, в процес на поправяне, се удължава със срока през който е траело отстраняването на повредата.

(9.2) Гаранционно (сервизно) обслужване

(9.2.1) Изпълнителят се задължава да осигури на Възложителя гаранционно (сервизно) обслужване на автомобилите в гаранционния срок посочен в алинея (4.3), който започва да тече от датата на приемане на автомобилите и подписване на приемо-предавателен протокол за съответния автомобил. Изпълнителят се задължава да извършва с предимство сервизно обслужване на автомобилите на Възложителя по време на целия гаранционен период, в срок не по-късно от 2 (два) работни дни от постъпване на заявка за обслужване от страна на Възложителя. Гаранционното обслужване се осъществява в сервиз на Изпълнителя, или в негови оторизирани сервизи.

(9.2.2) По време на гаранционния срок Изпълнителят няма право да отказва приемането на автомобил в сервизите си за сервизно обслужване и/или гаранционен ремонт.

1. **ГАРАНЦИЯ ЗА ИЗПЪЛНЕНИЕ.**

**Член 10. Видове гаранции, размер и форма на гаранциите**

(10.1) Видове и размер на гаранциите

(10.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на *3% (три процента*) от стойността на Договора по алинея (2.1) без ДДС или сумата от…………………;

(10.1.3) Изпълнителят представя документ за внесена гаранция за изпълнение на Договора към датата на сключването му.

(10.2) Форма на гаранцията

(10.2.1) Изпълнителят избира формата на гаранцията измежду една от следните: (i) парична сума внесена по банковата сметка на Възложителя; (ii) банкова гаранция; или (iii) застраховка.

**Член 11. Изисквания по отношение на гаранциите**

(11.1) Когато гаранцията се представя във вид на **парична сума**, тя се внася по следната банкова сметка на Възложителя: IBAN BG37 IORT 7379 3300 0300 00; BIC: IORTBGSF към ТБ Инвестбанк АД, Клон Русе. Всички банкови разходи, свързани с преводите на сумата са за сметка на Изпълнителя;

(11.2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляемакато покрива 100 % (*сто процента*) от стойността на гаранцията за изпълнението му със срок на валидност, срокът на действие на Договора, плюс 30 (*тридесет*) дни за гаранцията за изпълнение.

(11.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(11.2.2) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(11.3). **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30(*тридесет*) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, включително при неусвояване или невръщане на авансовото плащане и не можеда бъдеизползваназа обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Член 12. Задържане и освобождаване на гаранциите**

(12.1). Възложителят освобождава гаранцията за изпълнение на Договора при условия, както следва:

(12.2) Възложителят не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

(12.3) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

(12.4.) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на Изпълнителя.

(12.5) В случай на задържане от Възложителя на сума от гаранцията, Изпълнителят е длъжен в срок до 7 (*седем*) дни да допълни до размера ѝ, уговорен в алинея (10.1), като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да застрахова отговорността си до размера в алинея (10.1).

1. **НЕУСТОЙКИ**

**Член 13.**

(13.1) При забавено изпълнение на задължения по Договора от страна на Изпълнителя в нарушение на уговорените в този Договор срокове, същият заплаща на Възложителя неустойка в размер на 5% от сумата по член 2 за всеки просрочен ден.

(13.2) При системно (три и повече пъти) неизпълнение на задълженията за сервизно обслужване и/или гаранционни ремонти в срока на гаранцията, Изпълнителят дължи на Възложителя, неустойка в размер на [10] % (*десет* *процента*) от цената на съответните автомобили/техника.

(13.3) При пълно неизпълнение на задълженията за сервизно обслужване и/или гаранционни ремонти в срока на гаранцията, Изпълнителят дължи на Възложителя неустойка в размер на 50 % (*петдесет процента*) от цената на съответния автомобил/техника.

(13.4) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение, като Възложителят има право да усвои съответните суми по настоящия член от предоставените гаранции.

(13.5.) Неустойките се заплащат незабавно, при поискване от Възложителя, по следната банкова сметка [●]. В случай че банковата сметка на Възложителя не е заверена със сумата на неустойката в срок от 7 (*седем*] дни от искането на Възложителя за плащане на неустойка, Възложителят има право да задържи съответната сума от гаранцията за изпълнение или да я удържи от дължимите плащания по договора.

1. **ПОДИЗПЪЛНИТЕЛИ**

**Член 14.**

(14.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(14.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(14.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(14.4) Независимо от използването на подизпълнители, отговорността за изпълнение на настоящия Договор е на Изпълнителя.

(14.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.

**Член15.**

(15.1) При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.
4. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 16.**

(16.1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с изпълнение на задълженията на страните;
3. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
4. при настъпване на невиновна невъзможност за изпълнение,непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 20 дни;

(16.2) Възложителят може да прекрати Договора едностранно, без предизвестие с уведомление, изпратено до Изпълнителя:

1. когато Изпълнителят забави изпълнението на задължение по настоящия Договор с повече от 10 (*десет*)] дни;
2. при системно (*три и повече пъти*) неизпълнение на задълженията на Възложителя за гаранционно обслужване и/или извършване на гаранционни ремонти или при пълно неизпълнение на задълженията на Възложителя за гаранционно обслужване и/или извършване на гаранционни ремонти;
3. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

(16.3) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП.

(16.5) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

(16.6) Възложителят може да развали Договора по реда и при условията предвидени в него или в приложимото законодателство.

**Член 17**

Настоящият Договор може да бъде изменян или допълван от Страните при условията на чл. 116 от ЗОП.

1. **НЕПРЕОДОЛИМА СИЛА**

**Член18.**

(18.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(18.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(18.3)Докато трае непреодолимата сила, изпълнението на задължението се спира.

(18.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ[[1]](#footnote-1)**

**Член19.**

 (19.1) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

1. **ДОПЪЛНИТЕЛНИ РАЗПОРЕДБИ**

**Член 20.**

За всички неуредени в настоящия Договор въпроси се прилага действащото българско законодателство.

**Член 21**.

(21.1) Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

………………………..

Телефон: …………………..

Email: …………………

**ЗА ИЗПЪЛНИТЕЛЯ:**

…………………..

Телефон: ………………

Email: ……………….

(21.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(22.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(22.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 21 се считат за валидно изпратени и получени от другата Страна.

(22.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Член 22**.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 23**.

(23.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни,като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.

(23.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 24**.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 25.**

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Техническо предложение на Изпълнителя;
3. *Приложение № 3* – Ценово предложение на Изпълнителя;

Настоящият Договор се подписа в 3 еднообразни екземпляра – 2 за Възложителя и 1 за Изпълнителя.

|  |  |
| --- | --- |
| **ЗА ВЪЗЛОЖИТЕЛЯ:** | **ЗА ИЗПЪЛНИТЕЛЯ:** |

1. **Клаузата се поставя по преценка на страните** [↑](#footnote-ref-1)